Vallensbæk Stationstorv

Nyhedsbrev nr. 23 29. november 2017

**Kære beboere, Vallensbæk Stationstorv 3**

Så er der igen lidt information og orientering. God fornøjelse.

**Driftssituationen Vallensbæk Stationstorv/Højstrupparken**

Som vi oplyste i mail forleden dag så er driftschef Peter Lundgreen også sygemeldt. Varighed kendes ikke. For at sikre driften har KAB indsat Sussi Cohn, som en midlertidig løsning.

Sussi Cohn, som er driftskonsulent i driftssupport og med mange års erfaring med bygningsdrift fra et ministerium, vil støtte ejendomskontorerne (med særligt fokus på driftsfællesskabet mellem Højstrupparken og Stationstorvet), så de igangværende sager og den daglige drift og administration bliver håndteret.

Vi har lavet en oversigt over daglig drift og igangværende projekter, som er sendt til Sussi.

Henvendelse skal fortsat ske til Ejendomskontoret på mail: ek-stationstorvet@kab-bolig.dk eller 43 73 23 86. Kontoret er fortsat åbent tirsdag og fredag 09.00 - 09.30.

Det er meget uheldigt, men vi må få det til at fungere bedst muligt.

**Affaldsrum og sortering**

Som jeg også nævnte i mail, så var en af de første opgaver for Sussi sammen med Jan og Claus fra Ejendomskontoret at få ryddet op i affaldsrummet. Vestforbrænding har ikke været gode til at overholde aftaler om tømning af containere, sidst var det plast, som var fyldt op til langt over kanten.

Vi har i oktober/november måned forberedt noget materiale om sortering og aflevering af affald. I løbet af få dage bliver det omdelt i postkasserne. Stor tak til Lars, som har hentet oplysninger og lavet oplæg, Bitten, som har læst korrektur og Jørgen B, som har redigeret, lavet illustrationer og kopieret.

Jeg opfordrer indtrængende til, at vi alle er med til at sortere og aflevere affald på den rigtige måde, så der ikke opstår problemer fremover.

Og det gælder ubetinget, at der under ingen omstændigheder må stilles eller afleveres affald i affaldsrummet, selv om der ikke måtte være plads i den dertil beregnede container.

Skulle der mod forventning være et problem med at kunne aflevere, så skriv straks til Ejendomskontoret, gerne med kopi til mig - og tag dit affald med tilbage, indtil der er plads.

**Hjertestarterkurser**

De 2 kursusdage 8. januar 2018 kl. 10.00 og 9. januar 2018 kl. 10.00 i fælleslokalet er nu fyldt op, og der er venteliste.

Men du kan stadig tilmelde dig. Så vil vi oprette et hold eller to mere. Tidspunkt oplyses senere.

Tilmelding kan ske til Annette Hansen og skal finde sted inden den 15. december 2017 på mail: AMHJRC@gmail.com.

|  |  |  |  |
| --- | --- | --- | --- |
|

|  |  |  |
| --- | --- | --- |
|  |  |  |

**Nyt fra Gruppen for fællesaktiviteter**Gruppen har på det seneste møde fastsat følgende aktiviteter:Søndag den 4. februar kl. 14 kommer Johannes Jensen, som bor i ejendommen og fortæller om sin barndom og liv i Sønderjylland. Onsdag den 7. marts kl. 13 er der arrangeret besøg i De kongelige Repræsentationslokaler på Christiansborg Slot med efterfølgende spisning i Snapstinget.Søndag den 8. april kl. 14. Fernisering og vinsmagning. Billedkunstner mm. Charlotte Farup Ohrt fortæller om sit spændende liv fra professionel balletdanser til billedkunstner. Efter dette foredrag vil hendes mand Claus Ohrt fortælle lidt om sine importerede vine fra Vingården IL Greppo i Montepulciano i Toscana. Herefter vinsmagning, hvor der serveres tapas.Indbydelse med orientering om tilmelding sendes ud før hvert arrangement.**Følgegruppen Stationstorvet - Seniorbofællesskab**.Følgegruppen holdt møde den 13. november. Jeg vil prøve at give et kort og forhåbentlig forståeligt referat herfra. Status på mangelafhjælpning. Der er stadig forhold, hvor disse er færdigmeldt, men ikke synes udbedret. Fra projektets side må der fokuseres på mangler, som kan henføres til afleveringen eller perioden umiddelbart herefter. Forhold, der kommer til senere, kan enten henføres til:Uopsættelige forhold af teknisk karakter, hvor driften skal tage fat i entreprenøren direkte eller forhold som skal afvente 1-års gennemgangen.For at der ikke skal opstå tvivl besluttede følgegruppen at lade Wissenberg foretage en 100% gennemgang, så ovennævnte opdeling er tydelig.Herefter bør der fremsendes reviderede lister til beboerne, hvoraf det fremgår, hvad der i virkeligheden resterer, og hvad der skal afvente 1-års gennemgang. Listerne bør udleveres til beboerne snarest muligt.Gulvklinker, der tegner sig et billede af, at gulvklinkerne er så hårdtbrændte, at de ikke kræver oliering. Dette er ikke i overensstemmelse med de vejledninger, som NJ har afleveret til bygherren i forbindelse med afleveringen. Leverandøren har præciseret, at gulvklinkerne ikke skal have olie. De skal regelmæssigt rengøres med varmt vand tilsat et egnet vaskemiddel. Ved genstridige pletter afrenses med et grundrensemiddel. Der er nu udleveret en mere retvisende vedligeholdelsesvejledning fra NJ til alle beboere.Byggeregnskabet blev gennemgået, regnskabet er stadig inden for de aftalte rammer.Der var enighed om at udsende information til beboerne inden jul, blandt andet om 100% gennemgang af boligerne, afskærmning af ventilation på tag, emhætter og lignende.**Afdelingsbestyrelsesmøde**Vi holdt afdelingsbestyrelsesmøde onsdag den 22. november. De emner, som vi drøftede er de samme, som jeg har beskrevet oven for. Derudover lidt om julefrokosten, og vi aftalte møder for første halvår 2018. Næste møde er onsdag den 17. januar. Hvis du har emner, som du synes, vi bør tage op, så send en mail.**Bredbånd fra Yousee**Jeg kan ikke huske, om jeg har fortalt, at Yousee nu kan levere bredbånd/internet til os. Og det fungerer fint, vi er nogle få trofaste kunder. Venlig hilsenVallensbæk Stationstorv Peder Du kan altid kontakte mig på 61 78 18 73. |